**ОБЩИНСКА ИЗБИРАТЕЛНА КОМИСИЯ ЛЕТНИЦА**

РЕШЕНИЕ № 2-МИ

гр. Лeтница, 04.09.2019г.

ОТНОСНО: Определяне на адрес на сградата, в която се помещава ОИК - Летница, начин и място за обявяване на решенията на ОИК-Летница.

На основание чл.87 ал.1 т.1 от Изборния кодекс, Общинска избирателна комисия Летница

Р Е Ш И:

1. Обявява адрес на сградата, в която се помещава Общинска избирателна комисия Летница, както следва: гр. Летница, бул. „България” № 19, ет. 1, стая 112, сградата на Общинска администрация.

2. Определя място за обявяване на решенията на ОИК Летница: гр. Летница, бул. „България” № 19, партер на сградата на Общинска администрация, информационно табло, което следва да бъде оформено по начин, показващ предназначението му съгласно изискванията на Решение № 607-МИ от 14.08.2019 г. на ЦИК. Решенията следва да бъдат публикувани и на интернет страницата на ОИК Летница. Решенията се обявяват незабавно. На екземплярите от решенията, които се обявяват, се отбелязват датата и часът на поставянето им на таблото и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции. Срокът за обжалване на решенията започва да тече от по-късното по ред обявяване/публикуване.

ПРЕДСЕДАТЕЛ:

 /Бисер Цеков/

СЕКРЕТАР:

 /Станислава Стайкова-Давидова /